CELEX: 62012CA0303
Language: bg
Date: 2013-12-12 00:00:00
Title: Дело C-303/12: Решение на Съда (пети състав) от 12 декември 2013 г. (преюдициално запитване от Tribunal de première instance de Liège — Белгия) — Guido Imfeld, Nathalie Garcet/État belge (Свобода на установяване — Равно третиране — Данък върху доходите — Законодателство за избягване на двойното данъчно облагане — Доходи, получени в държава членка, различна от държавата членка на пребиваване — Метод на освобождаване със защитна клауза за прогресивно подоходно облагане — Частично отчитане на личното и семейното положение — Загуба на някои данъчни предимства, свързани с личното и семейното положение на работника)

22.2.2014   
            
            
               BG
            
            
               Официален вестник на Европейския съюз
            
            
               C 52/15
            
         Решение на Съда (пети състав) от 12 декември 2013 г. (преюдициално запитване от Tribunal de première instance de Liège — Белгия) — Guido Imfeld, Nathalie Garcet/État belge
   (Дело C-303/12) (1)
   
   (Свобода на установяване - Равно третиране - Данък върху доходите - Законодателство за избягване на двойното данъчно облагане - Доходи, получени в държава членка, различна от държавата членка на пребиваване - Метод на освобождаване със защитна клауза за прогресивно подоходно облагане - Частично отчитане на личното и семейното положение - Загуба на някои данъчни предимства, свързани с личното и семейното положение на работника)
   2014/C 52/23
   Език на производството: френски
   
      Запитваща юрисдикция
   
   Tribunal de première instance de Liège
   
      Страни в главното производство
   
   
      Жалбоподатели: Guido Imfeld, Nathalie Garcet
   
      Ответник: État belge
   
      Предмет
   
   Преюдициално запитване — Tribunal de première instance de Liège — Тълкуване на член 39 ЕО — Разпоредби, предвидени в спогодби и в национално законодателство във връзка с двойното данъчно облагане — Доходи от професионална дейност, получени изцяло в държава членка, различна от държавата на пребиваване, и обложени в нея — Частично отчитане на личното и семейното положение в държавата по произход на доходите — Изчисление на данък върху дохода в държавата по пребиваване с прилагане на метода на освобождаване със защитна клауза за прогресивно подоходно облагане — Загуба на данъчните предимства, свързани с личното и семейното положение
   
      Диспозитив
   
   Член 49 ДФЕС трябва да се тълкува в смисъл, че той не допуска прилагането на данъчна правна уредба на държава членка, каквато е разглежданата в главното производство, която има за последица лишаването на съпружеска двойка, пребиваваща в тази държава и получаваща едновременно доходи в нея и в друга държава членка, от реалното ползване на определено данъчно предимство поради реда и условията за неговото прилагане, докато тази двойка би имала правото да се ползва от него, ако съпругът с по-високи доходи не беше получавал всичките свои доходи в друга държава членка.
   
      (1)  ОВ C 287, 22.9.2012 г.